CELEX: 32009D0493
Language: fi
Date: 2009-02-25 00:00:00
Title: 2009/493/EY: Komission päätös, tehty 25 päivänä helmikuuta 2009 , TSE-testien, kuolleiden eläinten ja teurasjätteiden vuoksi myönnettäviä valtiontukia koskevissa yhteisön suuntaviivoissa tarkoitetut tukijärjestelmät – Aiheellisia toimenpiteitä koskevien ehdotusten jättäminen hyväksymättä – Luxemburg (C 13/04) (tiedoksiannettu numerolla K(2009) 1089)

27.6.2009   
            
            
               FI
            
            
               Euroopan unionin virallinen lehti
            
            
               L 166/71
            
         
      KOMISSION PÄÄTÖS,
   tehty 25 päivänä helmikuuta 2009,
   TSE-testien, kuolleiden eläinten ja teurasjätteiden vuoksi myönnettäviä valtiontukia koskevissa yhteisön suuntaviivoissa tarkoitetut tukijärjestelmät – Aiheellisia toimenpiteitä koskevien ehdotusten jättäminen hyväksymättä – Luxemburg (C 13/04)
   (tiedoksiannettu numerolla K(2009) 1089)
   (Ainoastaan ranskankielinen teksti on todistusvoimainen)
   (2009/493/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen ja erityisesti sen 88 artiklan 2 kohdan ensimmäisen alakohdan,
   on mainitun artiklan mukaisesti kehottanut asianomaisia esittämään huomautuksensa (1),
   sekä katsoo seuraavaa:
   1.   MENETTELY
   
   
               (1)
            
            
               Komissio antoi 27 päivänä marraskuuta vuonna 2002 TSE-testien, kuolleiden eläinten ja teurasjätteiden vuoksi myönnettäviä valtiontukia koskevat suuntaviivat, jäljempänä ’TSE-suuntaviivat’.
            
         
               (2)
            
            
               Komissio kehotti 12 päivänä joulukuuta 2002 päivätyllä kirjeellä (AGR 29701) Luxemburgin viranomaisia vahvistamaan kirjallisesti viimeistään 31 päivänä marraskuuta 2003, että maa hyväksyy ehdotukset aiheellisiksi toimenpiteiksi TSE-suuntaviivojen IX luvun mukaisesti.
            
         
               (3)
            
            
               Koska komissio ei ollut saanut Luxemburgin viranomaisilta vastausta, se lähetti ensimmäisen muistutuksen 23 päivänä huhtikuuta 2003 (viite AGR 011093). Koska muistutukseen ei saatu vastausta, 9 päivänä heinäkuuta 2003 lähetettiin toinen muistutus (viite VI 017922), jossa kehotettiin lähettämään kirjallinen vastaanottoilmoitus viimeistään 30 päivänä heinäkuuta 2003.
            
         
               (4)
            
            
               Luxemburgin suurherttuakunnan maataloudesta, viininviljelystä ja maaseudun kehittämisestä vastaava ministeri pyysi 26 päivänä syyskuuta 2003 päivätyllä kirjeellä TSE-suuntaviivojen sääntöjen (38 ja 39 kohta) soveltamista koskevaa poikkeusta, jotta Luxemburgin hallitus voisi rahoittaa 50 prosenttia teurasjätteiden käsittelystä aiheutuvista kuluista 31 päivän joulukuuta 2003 jälkeen.
            
         
               (5)
            
            
               Komissio ilmoitti 10 päivänä lokakuuta 2003 päivätyllä kirjeellä (viite VI \ 027340) Luxemburgin viranomaisille, ettei säännöistä voitaisi tehdä tällaista poikkeusta, sillä se olisi vastoin TSE-suuntaviivojen omia tavoitteita, joita ovat yhdenmukaistaminen ja kilpailun vääristymisen välttäminen.
            
         
               (6)
            
            
               Samaisessa kirjeessä komissio korosti, ettei Luxemburgin suurherttuakunnan hallitus ollut täyttänyt velvollisuuttaan ilmoittaa ajoissa hyväksyvänsä TSE-suuntaviivojen IX luvun mukaiset ehdotukset aiheellisista toimenpiteistä, ja vielä kerran kehotti hallitusta vahvistamaan hyväksyntänsä kirjallisesti kymmenen päivän kuluessa kirjeen vastaanottamisesta.
            
         
               (7)
            
            
               Luxemburgin viranomaisia varoitettiin myös siitä, että elleivät ne vahvistaisi hyväksyntäänsä kirjallisesti kymmenen päivän kuluessa kirjeen vastaanottamisesta, komissio soveltaisi TSE-suuntaviivojen 53 kohdan mukaisesti neuvoston asetuksen (EY) N:o 659/1999 (2) 19 artiklan 2 kohtaa ja aloittaisi kyseisessä säännöksessä tarkoitetun menettelyn. Komissio ei saanut Luxemburgin viranomaisilta vastausta.
            
         
               (8)
            
            
               Komissio ilmoitti Luxemburgille 19 päivänä maaliskuuta 2004 päivätyllä kirjeellä (SG (2004) D/201077) päätöksestään aloittaa EY:n perustamissopimuksen 88 artiklan 2 kohdassa tarkoitettu menettely Luxemburgia vastaan, koska maa ei ollut ilmoittanut hyväksyvänsä TSE-suuntaviivojen IX luvun mukaisia ehdotuksia aiheellisiksi toimenpiteiksi.
            
         
               (9)
            
            
               Komission päätös menettelyn aloittamisesta julkaistiin Euroopan unionin virallisessa lehdessä
                   (3). Komissio kehotti asianomaisia esittämään huomautuksensa kyseisestä toimenpiteestä.
            
         
               (10)
            
            
               Luxemburgin viranomaiset vastasivat komissiolle 30 päivänä maaliskuuta 2004 päivätyllä kirjeellä. Komissio ei saanut huomautuksia muilta asianomaisilta.
            
         
               (11)
            
            
               Luxemburgin viranomaiset vahvistivat 21 päivänä elokuuta 2006 päivätyllä ja 23 päivänä elokuuta 2006 vastaanotetuksi kirjatulla kirjeellä, ettei voimassa oleviin lakeihin ja asetuksiin ollut tarvinnut tehdä muutoksia TSE-suuntaviivojen noudattamisen vuoksi.
            
         
               (12)
            
            
               Vastauksena 20 päivänä lokakuuta 2006 päivättyyn komission kirjeeseen Luxemburgin viranomaiset ilmoittivat 23 päivänä marraskuuta 2006 päivätyllä ja 29 päivänä marraskuuta 2006 vastaanotetuksi kirjatulla kirjeellä, että 1 päivästä tammikuuta 2004 alkaen kaikki TSE-suuntaviivojen soveltamisalaan kuuluvat tukijärjestelmät ovat suuntaviivojen mukaisia.
            
         2.   KUVAUS
   
   2.1   Oikeudellinen kehys
   
   
               (13)
            
            
               EY:n perustamissopimuksen 88 artiklan 1 kohdan mukaan komission on yhteistyössä jäsenvaltioiden kanssa jatkuvasti seurattava jäsenvaltioissa voimassa olevia tukijärjestelmiä. Se tekee jäsenvaltioille ehdotuksia yhtenäismarkkinoiden asteittaisen kehittämisen tai toiminnan kannalta aiheellisiksi toimenpiteiksi.
            
         
               (14)
            
            
               Komissio antoi 27 päivänä marraskuuta 2002 TSE-suuntaviivat, joilla muutettiin näiden alojen valtiontukia koskevaa yhteisön politiikkaa. Suuntaviivoja sovellettiin uusiin valtiontukiin, myös jäsenvaltioiden valtiontuista tekemiin ilmoituksiin, joista komissio ei vielä ollut tehnyt päätöstä, 1 päivästä tammikuuta 2003 alkaen.
            
         
               (15)
            
            
               Kuten maa- ja metsätalousalan valtiontukea koskevien vuosien 2007–2013 suuntaviivojen 194 kohdan c alakohdassa määrätään, TSE-suuntaviivoja ei enää sovelleta 1 päivästä tammikuuta 2007 alkaen, paitsi jos kyseessä ovat ennen maa- ja metsätalousalan valtiontukea koskevien vuosien 2007–2013 suuntaviivojen voimaantuloa myönnetyt sääntöjenvastaiset tuet.
            
         
               (16)
            
            
               Komissio toimitti 12 päivänä joulukuuta 2002 päivätyllä kirjeellä (viite AGR 29701) uudet TSE-suuntaviivat virallisesti jäsenvaltioille. Suuntaviivojen mukaisesti komissio ehdotti, että jäsenvaltiot muuttavat suuntaviivojen soveltamisalaan kuuluvat voimassa olevat valtiontukijärjestelmänsä suuntaviivojen mukaisiksi 31 päivään joulukuuta 2003 mennessä.
            
         
               (17)
            
            
               Jäsenvaltioita kehotettiin myös vahvistamaan kirjallisesti 31 päivään maaliskuuta 2003 mennessä mainittujen suuntaviivojen IX luvun mukaisesti, että ne hyväksyvät ehdotukset aiheellisiksi toimenpiteiksi.
            
         
               (18)
            
            
               TSE-suuntaviivojen 53 kohdassa todetaan, että jos jäsenvaltio ei ole vahvistanut hyväksyntäänsä kirjallisesti ennen kyseistä päivämäärää, komissio soveltaa asetuksen (EY) N:o 659/1999 19 artiklan 2 kohtaa ja aloittaa tarvittaessa kyseisessä säännöksessä tarkoitetun menettelyn.
            
         2.2   Komission perustelut tutkintamenettelyn aloittamiselle
   
   
               (19)
            
            
               Komissio aloitti perustamissopimuksen 88 artiklan 2 kohdassa määrätyn menettelyn, koska toistuvista kehotuksista huolimatta Luxemburgin viranomaiset eivät olleet ilmoittaneet hyväksyvänsä TSE-suuntaviivojen mukaisia ehdotuksia aiheellisiksi toimenpiteiksi.
            
         
               (20)
            
            
               Ottaen huomioon Luxemburgin viranomaisten esittämän nimenomaisen pyynnön TSE-suuntaviivoista poikkeamiseksi (ks. 4 perustelukappale) komissio myös epäili Luxemburgissa mahdollisesti myönnettävien tukien soveltuvuutta yhtenäismarkkinoille ja edellä mainittujen suuntaviivojen mukaisuutta.
            
         
               (21)
            
            
               Nämä näkökohdat huomioon ottaen ja pystyäkseen hälventämään epäilyksensä komissio pyysi tutkintamenettelyn avatessaan Luxemburgin viranomaisia:
               
                           a)
                        
                        
                           toimittamaan sille säännökset, jotka koskevat kaikkien sellaisten tukien täytäntöönpanoa, joita myönnetään edelleen ja jotka kuuluvat TSE-suuntaviivojen soveltamisalaan, ja erityisesti kaikki voimassa olevat lait ja muut säädökset, joissa säädetään tällaisista tuista;
                        
                     
                           b)
                        
                        
                           ilmoittamaan, ovatko ne muuttaneet kaikki voimassa olevat tukijärjestelmänsä, joissa myönnetään TSE-suuntaviivojen soveltamisalaan kuuluvia valtiontukia, mainittujen suuntaviivojen mukaisiksi ja mistä päivästä alkaen, ja tarvittaessa;
                        
                     
                           c)
                        
                        
                           toimittamaan tarkempia tietoja siitä, kuinka paljon mahdollisia tukijärjestelmiä tai tapauskohtaisia tukia on mukautettu, jotta ne olisivat TSE-suuntaviivojen mukaisia.
                        
                     
         3.   ASIANOMAISTEN HUOMAUTUKSET
   
   
               (22)
            
            
               Luxemburgin viranomaiset ilmoittivat 30 päivänä maaliskuuta 2004 päivätyllä kirjeellä komissiolle hyväksyvänsä TSE-suuntaviivat. Viranomaiset ilmoittivat myös, että voimassa olevat tukijärjestelmät olivat kyseisten suuntaviivojen mukaiset 1 päivästä tammikuuta 2004 alkaen. Komissio julkaisi kyseisen hyväksynnän 26 päivänä lokakuuta 2004 (4) ja pani merkille Luxemburgin viranomaisten ilmoituksen mainittujen tukijärjestelmien soveltuvuudesta yhtenäismarkkinoille.
            
         
               (23)
            
            
               Luxemburgin viranomaiset vahvistivat 21 päivänä elokuuta 2006 päivätyllä ja 23 päivänä elokuuta 2006 vastaanotetuksi kirjatulla kirjeellä, ettei voimassa oleviin lakeihin ja asetuksiin ollut tarvinnut tehdä muutoksia TSE-suuntaviivojen noudattamisen vuoksi.
            
         
               (24)
            
            
               Luxemburgin viranomaiset ilmoittivat 23 päivänä marraskuuta 2006 päivätyllä ja 29 päivänä marraskuuta 2006 vastaanotetuksi kirjatulla kirjeellä, että 1 päivästä tammikuuta 2004 alkaen kaikki TSE-suuntaviivojen soveltamisalaan kuuluvat tukijärjestelmät olivat suuntaviivojen mukaisia.
            
         
               (25)
            
            
               Komissio ei ole saanut huomautuksia kolmansilta osapuolilta.
            
         4.   PÄÄTELMÄT
   
   
               (26)
            
            
               Komissio on ottanut huomioon Luxemburgin viranomaisten tekemät ilmoitukset, jotka on päivätty 30 päivänä maaliskuuta 2004, 21 päivänä elokuuta 2006 ja 23 päivänä marraskuuta 2006 ja joissa viranomaiset:
               
                           —
                        
                        
                           ilmoittivat hyväksyvänsä TSE-suuntaviivat,
                        
                     
                           —
                        
                        
                           vakuuttivat, ettei voimassa olevia lakeja tai asetuksia ollut tarvinnut muuttaa TSE-suuntaviivojen noudattamisen vuoksi,
                        
                     
                           —
                        
                        
                           vakuuttivat, että 1 päivästä tammikuuta 2004 alkaen kaikki TSE-suuntaviivojen soveltamisalaan kuuluvat tukijärjestelmät olivat suuntaviivojen mukaisia.
                        
                     
         
               (27)
            
            
               Ottaen huomioon Luxemburgin viranomaisten ilmoitukset ja vakuutukset sekä sen, etteivät TSE-suuntaviivat enää ole voimassa 1 päivästä tammikuuta 2007 alkaen, komissio katsoo, että virallinen tutkintamenettely voidaan lopettaa aiheettomana,
            
         ON TEHNYT TÄMÄN PÄÄTÖKSEN:
   1 artikla
   Päätetään virallinen tutkintamenettely, joka aloitettiin Luxemburgin jätettyä hyväksymättä TSE-testien, kuolleiden eläinten ja teurasjätteiden vuoksi myönnettäviä valtiontukia koskevien yhteisön suuntaviivojen mukaiset ehdotukset aiheellisiksi toimenpiteiksi
   2 artikla
   Tämä päätös on osoitettu Luxemburgin suurherttuakunnalle.
   
      Tehty Brysselissä 25 päivänä helmikuuta 2009.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL C 93, 21.4.2006, s. 10.
   
      (2)  EYVL L 83, 27.3.1999, s. 1.
   
      (3)  Ks. alaviite 1.
   
      (4)  Maatalousalan valtiontukia koskevien yhteisön suuntaviivojen hyväksyminen (EUVL C 263, 26.10.2004, s. 8).